b'\n_START_ARTICLE_\nKlopotec\n_START_PARAGRAPH_\nKlop\xc3\xb4tec je lesena mehanska naprava na visokem lesenem drogu, podobna mlinu na veter. Ob svojem delovanju ustvarja ropot (lesena kladiva ob vrtenju tol\xc4\x8dejo po deski) in se zaradi tega uporablja kot pti\xc4\x8dje stra\xc5\xa1ilo. Je neizogiben del podro\xc4\x8dij, kjer raste vinska trta v Sloveniji, Avstriji (kjer ga imenujejo klapotetz) in Hrva\xc5\xa1ki. Klopotec je eden od simbolov Slovenije.\n_START_SECTION_\nZgodovina\n_START_PARAGRAPH_\nV Sloveniji je klopotec najbolj raz\xc5\xa1irjen v Prlekiji, Slovenskih goricah in Halozah. Klopotec se prvi\xc4\x8d omenja konec 17. sol. in za\xc4\x8detku 18. stoletja, sprva naj bi jih postavljali na poljih, kasneje pa prete\xc5\xbeno v vinogradih. Leta 1797 je tudi Leopold Volkmer v njegovi slovenski pesmi Tola\xc5\xbeba enega vincerla omenil klopotec._NEWLINE_Klopotci so razli\xc4\x8dno izdelani, v Slovenskih goricah ima dva para kril ali vetrnic, na Gori\xc4\x8dkem tri pare in na Avstrijskem \xc5\xa0tajerskem \xc5\xa1tiri pare kril.'